– Заходзьце, заходзьце, – прамовілі адразу некалькі галасоў. У адным з іх Налівайка пазнаў загадчыка агульнага аддзелу Абакуновіча. Загадчык кіўком галавы прапаваў сесьці і скіраваў позірк на даўгалыгага, інтэлігентнага выгляду мужчыну. Абапёршыся азадкам на падаконьне, мужчына трымаў у руцэ планшэт з малюнкам ці то камара, ці то яшчэ якой крылатай халеры. Інтэлігент штосьці распавядаў прысутным.